भोजपुरी फिल्मो के एक्शन स्टार अजय दीक्षित की फिल्म नजरिया तोहसे लागी को छठे भोजपुरी फिल्म अवार्ड में दो अलग अलग श्रेणियों में सम्मानित किया गया है. विजसन फिल्म्स द्वारा प्रस्तुत इस फिल्म के निर्माता संतोष सिंह व निर्देशक दीप शर्मा हैं. अजय दीक्षित व नयी अदाकारा विभूति त्रिवेदी अभिनीत यह फिल्म बिहार की चर्चित परंपरा पकडुआ विवाह पर आधारित है. मुंबई के गोरेगांव स्पोर्ट्स क्लब में संपन्न हुए छठे भोजपुरी फिल्म अवार्ड समारोह में फिल्म की अभिनेत्री विभूति त्रिवेदी को साल के सर्वश्रेष्ठ नवोदित अभिनेत्री के पुरस्कार से नवाजा गया . फिल्म को दूसरा अवार्ड मिला राष्ट्रीय सद्भावना पर आधारित सर्वश्रेष्ठ फिल्म का . दोनों ही अवार्ड अजय दीक्षित ने स्वीकार किया.
bho_Deva